อายุ28ปีคะ หลังเป็นประจำเดือน2สัปดาห์มีเลือดออกคล้ายประจำเดือนมีอาการปวดท้อง เป็นแบบนี้มา2เดือนแล้วคะ อาการแบบนี้จะเป็นแค่1วันหลังจากนั้นก็ปกติ ไม่เคยมีเพศสัมพันธ์คะอยากทราบว่าอาการแบบนี้ผิดปกติไหมคะ
สวัสดีค่ะ อาการดังกล่าวมา อาจเป็นเลือดออกจากสาเหตุอื่นที่ไม่ใช่ประจำเดือน ซึ่งอาจเกิดจาก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบหากไม่เคยมีเพศสัมพันธ์ ก็น่าจะไม่เกี่ยวกับการตั้งครรภ์แนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ร่วมกับทำอัลตราซาวน์หน้าท้องเพื่อหาสาเหตุต่อไปเบื้องต้น ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง